கேள்வி: பால்வாய் கோவர்தன் ரெட்டி - வாழ்க்கைக் குறிப்பு என்பது என்ன?
பதில்: பால்வாய் கோவர்தன் ரெட்டி, தெலங்காணாவின் மகபூப்நகர் மாவட்டத்தில் உள்ள அச்சம்பேட்டை மண்டலத்தில் உள்ள நதிம்பள்ளி கிராமத்தில் நவம்பர் 20, 1936ஆம் ஆண்டு நவம்பர் மாதம் 20ஆம் தேதியன்று அனசுயம்மா மற்றும் ரங்கா ரெட்டி தம்பதியருக்கு மகனாகப் பிறந்தார். சந்தூர் மண்டலம் நல்கொண்டா மாவட்டத்தில் உள்ள பங்காருகட்டா கிராமத்தில் 2ஆம் வகுப்பு வரை படித்தார். தனது கிராமத்தில் பள்ளி வசதிகள் இல்லாததால், கல்வியை முடிக்க தனது தாய்மாமன் கிராமமான சிவண்ணகுடேம் கிராமத்திற்கு குடிபெயர்ந்தார். இரசாக்கர் இயக்கத்தின் காரணமாக, பள்ளிப் படிப்பை முடிக்க இவர் தொடர்ந்து இடம்பெயர வேண்டியிருந்தது. பின்னர் இவர் 1951ஆம் ஆண்டில் ஐதராபாத்திற்குக் குடியேறி புனித மேரி உயர்நிலைப் பள்ளியில் பயின்றார். தனது கல்வியை 5 ஆம் வகுப்பு வரை உருது மொழியிலும் பின்னர் தெலுங்கு மொழியிலும் படித்தார். இடைநிலை மற்றும் பட்டப்படிப்பை ஐதராபாத்தில் உள்ள விவேக வர்தானி கல்லூரியில் முடித்தார். விவேகவர்த்தினி கல்லூரியில் படிப்பைத் தொடர்ந்து 1967ஆம் ஆண்டில் தேர்ச்சி பெற்றார். இதே ஆண்டில் முதல் முறையாக சட்டமன்ற உறுப்பினர் தேர்தலில் போட்டியிட்டார்.